இப்படியான தொடர் கற்பழிப்புகளின் மூலம் எக்கச்சக்க எண்ணிக்கையான பெண்கள் கர்ப்பமடையவே, போருக்குப்பின் தன்னுடைய “வலிமை மிகுந்த, உயர்ந்த” ஜெர்மானிய இனத்தைப் பெருக்குவதற்காகக் கருக்கலைப்பைத் தடை செய்திருந்த அரசாங்கம், அத்தடையை நீக்கிக் கொண்டது. மருத்துவமனைகளெல்லாம் கருக்கலைப்பு செய்து கொள்ளும் பெண்களால் நிரம்பி வழிந்தது. இத்தனை துயரங்களை ரஷ்யர்கள் மூலம் ஜெர்மானியப் பெண்கள் அனுபவித்திருந்தாலும், அவற்றைப் பற்றி வெளிப்படையாக பேசுவதோ, பிற நாடுகளுக்குத் தெரிவிப்பதோ ஜெர்மானிய அரசாங்கத்திற்கு மானப் பிரச்சனையாக இருந்தது. தாங்கள் அனுபவித்த அத்தனை துன்பங்களையும், மெளனமாக முள்முடி போல் தாங்கிக் கொண்டார்கள் ஜெர்மானியப் பெண்கள்.